เรื่องร้องเรียน: การขึ้นบัญชีของผู้มีสิทธิเข้าพักอาศัยในอาคารสงเคราะห์ข้าราชการกรุงเทพมหานคร ซึ่งได้มีการขึ้นบัญชีมาเป็นเวลา11เดือนแล้ว แต่ไม่มีการดำเนินการต่อแต่อย่างใด อยากรบกวนให้เร่งตรวจสอบห้องว่างในปัจจุบันค่ะ
การดำเนินการของเจ้าหน้าที่: กลุ่มงานสวัสดิการขอชี้แจง ดังนี้  1. กรุงเทพมหานครได้มีประกาศ ลงวันที่ 17 พฤษภาคม 2565 แจ้งรายชื่อผู้มีสิทธิเข้าพักอาศัยในอาคารสงเคราะห์ข้าราชการและลูกจ้างประจำของกรุงเทพมหานคร จำนวน 18 แห่ง  รวม 834 ราย โดยให้ขึ้นบัญชีรายชื่อผู้มีสิทธิเข้าพักอาศัยฯ ไว้เป็นเวลา 2 ปี นับตั้งแต่วันที่มีประกาศในการจัดผู้ได้รับสิทธิเข้าพักอาศัยนั้น จะดำเนินการเมื่อมีห้องว่างที่สามารถเข้าพักอาศัยได้ โดยสำนักงานการเจ้าหน้าที่จะแจ้งให้ผู้ได้รับสิทธิฯ เข้ารับฟังการชี้แจงระเบียบและทำสัญญาตามลำดับที่ขึ้นบัญชีไว้ ซึ่งขณะนี้ได้ดำเนินการแล้ว จำนวน 3 ครั้ง รวม 87 ราย   2. อาคารสงเคราะห์ข้าราชการและลูกจ้างประจำของกรุงเทพมหานครอยู่ระหว่างการปรับปรุงซ่อมแซมระบบโครงสร้าง ระบบสาธารณูปโภคและสาธารณูปการ รวมถึงห้องว่างที่ไม่สามารถจัดคนเข้าพักอาศัยได้ โดยได้ส่งประมาณการปรับปรุงซ่อมแซมและขอจัดสรรงบประมาณปี พ.ศ. 2566 ผลปรากฏว่า ไม่ได้รับงบประมาณในการดำเนินการแต่อย่างใด      ทั้งนี้ กลุ่มงานสวัสดิการจะใช้เงินบำรุงอาคารสงเคราะห์ดำเนินการซ่อมแซมห้องพักอาศัย ในส่วนที่สามารถดำเนินการได้  เพื่อบรรเทาความเดือดร้อนให้แก่ผู้พักอาศัยต่อไป และหากดำเนินการแล้วเสร็จ กลุ่มงานสวัสดิการจะแจ้งผู้ที่ได้รับสิทธิขึ้นบัญชีรอเข้าพักอาศัย เข้าพักอาศัยตามลำดับโดยเร็ว
ความเห็นของผู้แจ้ง: อยากให้ชี้แจ้งรายละเอียดมากกว่านี้ มีระยะเวลาการดำเนินการต่างๆที่แน่นอน ชัดเจน อย่างเช่น สำรวจห้องว่างทุกเดือนอะไร เรียกทำสัญญาในเดือนไหน กรณีปรับปรุงห้องอยากให้มีการจับฉลากแจกห้องก่อนแล้วแจ้งปรับปรุง หรือไม่เอาจำนวนนั้นมาให้ความหวัง แล้วมาใช้เวลาปรับปรุงห้องจนบัญชีหมดอายุ
พื้นที่: แขวงป้อมปราบ เขตป้อมปราบศัตรูพ่าย กรุงเทพมหานคร